Diari Oficial de la Generalitat Valenciana


Sumari del DOGV 9082, del 12-05-2021 (2021/4661)

RESOLUCIÓ de 28 d'abril de 2021, del vicepresident executiu de l'Agència Valenciana de la Innovació, per la qual es fa públic el crèdit final disponible i la seua distribució definitiva destinat a les ajudes previstes en la Resolució de 14 de gener de 2021, del vicepresident executiu de l'Agència Valenciana de la Innovació, per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per als exercicis 2021 a 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9082

Data del DOGV
:   12-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/4661


Data del document
:   28-04-2021

Organisme emissor
:   Agència Valenciana de la Innovació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 d'abril de 2021, del vicepresident executiu de l'Agència Valenciana de la Innovació, per la qual es fa públic el crèdit final disponible i la seua distribució definitiva destinat a les ajudes previstes en la Resolució de 14 de gener de 2021, del vicepresident executiu de l'Agència Valenciana de la Innovació, per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per als exercicis 2021 a 2023. [2021/4661]  
Mitjançant la Resolució de 14 de gener de 2021, del vicepresident executiu de l'Agència Valenciana de la Innovació (d'ara en avant, AVI), es van convocar ajudes en matèria d'enfortiment i desenvolupament del Sistema Valencià d'Innovació per a la millora del model productiu per als exercicis 2021 a 2023 (DOGV 9002 / 21.01.2021).  
Una vegada rebudes les sol·licituds corresponents a aquesta convocatòria, tenint en compte l'import sol·licitat per a cadascuna de les anualitats, el crèdit a destinar per a estimar el nombre més gran de sol·licituds possibles i el crèdit ja compromés per als diferents capítols de despesa, l'AVI va proposar incrementar per a l'anualitat 2022 el límit per a comprometre despesa plurianual, amb càrrec al pressupost global d'aquesta agència.  
A aquest efecte, i en virtut del que es disposa en l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el Consell, després de deliberació prèvia en la reunió de 9 d'abril de 2021, va dictar l'Acord (DOGV 9067/22.04.2021), pel qual autoritza l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa plurianual per a l'anualitat 2022, amb càrrec al pressupost global de l'AVI, de la manera següent:  
  
Exercici Límit actual Límit modificat  
2022 07.207.306,00 - 04.910.368,61 -  
  
  
En virtut del que s'ha exposat, de conformitat amb el que s'estableix en el punt resolutiu segon d'aquesta convocatòria, tant pel que fa a l'ampliació del límit per a l'anualitat 2022 com en la variació de la dotació pressupostària definitiva per a les diferents anualitats convocades, i d'acord amb l'article 58.5 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, així com en l'article 166 de la Llei 1/2015, en l'article 14.1.h i k) de la Llei 1/2017, d'1 de febrer, de la Generalitat, per la qual es crea l'AVI, i en l'article 6.1 del Decret 9/2018, de 30 de maig, del president de la Generalitat, pel qual s'estableixen les bases reguladores per a la concessió d'aquestes ajudes, resolc:  
  
  
Primer  
Publicar la declaració del crèdit final disponible i la seua distribució definitiva destinat a les ajudes previstes en la Resolució de 14 de gener de 2021, del vicepresident executiu de l'Agència Valenciana de la Innovació, per la qual es convoquen ajudes en matèria d'enfortiment i desenvolupament del Sistema Valencià d'Innovació per a la millora del model productiu per als exercicis 2021 a 2023 (DOGV 9002 / 21.01.2021), per una quantia màxima de 40.946.380,00 ?, resultat d'una ampliació del crèdit consignat en els dos programes vinculats a la línia pressupostària S7065000, que resulta conforme al desglossament següent:  
  
  
Segon  
Aquesta publicació no implica l'obertura de termini per a presentar noves sol·licituds, ni l'inici de nou còmput de termini per a resoldre.  
  
Tercer  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació davant el jutjat contenciós administratiu competent, d'acord amb el que s'estableix en els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant aquest mateix òrgan en el termini d'un mes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que consideren pertinent.  
  
Quart  
Aquesta resolució entrarà en vigor el dia de la publicació del seu extracte en el Diari Oficial de la Generalitat Valenciana.  
  
València, 28 d'abril 2021.- El vicepresident executiu de l'Agència Valenciana de la Innovació: Andrés García Reche.